འཛིན་གྲྭའི་ཀྲུའུ་རེན་ནི་འཛིན་གྲྭ་ཐུན་མོང་གི་སྒྲིག་འཛུགས་པ་དང་།སློབ་གསོ་པ།སྣེ་ཁྲིད་པ་སྟེ།དེ་ནི་སློབ་གྲྭ་ཡོངས་ཀྱི་རམ་འདེགས་པ་དང་རྐང་འཛིན་པ་ཡིན་ལ།སློབ་གྲྭ་དང་ཁྱིམ་ཚང་།སྤྱི་ཚོགས་གསུམ་བར་གྱི་མཐུན་སྦྱོར་པ་ཡང་ཡིན་པས།དེས་སློབ་མ་རྣམས་ཀྱིས་རང་གི་སྤྱོད་ལམ་ལ་བརྡར་ཤ་གཅོད་ནུས་པ་དང་།རང་གིས་རང་ལ་སློབ་གསོ་གཏོང་བའི་ནུས་པ་སྐྱེད་སྲིང་བྱེད་པ་སོགས་ཕྱོགས་ཡོངས་ནས་སློབ་མའི་སེམས་ཁམས་དང་མཐུན་པའི་སློབ་གསོའི་སྤུས་ཚད་མཐོར་འདེགས་གཏོང་བའི་ལས་འགན་འཁུར་གྱིན་ཡོད།འཛིན་གྲྭ་ཞིག་གི་སློབ་སྦྱོང་གི་གནས་ཚུལ་དང་འཛིན་གྲྭའི་རྣམ་པ་སོགས་ཐད་ཀར་འཛིན་གྲྭའི་ཀྲུའུ་རེན་གྱི་བྱ་བར་རག་ལས་ཡོད་པས།ཁོ་བོས་འཛིན་གྲྭའི་ཀྲུའུ་རེན་གྱིས་སློབ་མར་མཛུབ་སྟོན་གནང་ཐབས་སྐོར་གླེང་བར་བྱ།